text: Politiet måtte på natlig hestejagt i sne og blæst
  08 februar 2017 kl. 05.26
  En politipatrulje måtte natten til onsdag agere cowboys og indfange to løse heste på Amtsvejen ved Nybøl nær Gråsten.
  Syd- og Sønderjyllands Politi fik først på natten en melding om, at to heste løb rundt på Amtsvejen ved Nybøl i retning mod Gråsten.
  Det lykkedes en politipatrulje i mulm og mørke at indfange de to heste og gennet dem ind i en indhegning på en nærliggende mark, så hestene ikke længere kunne overraske trafikanterne, der i forvejen havde nok at kæmpe med i sne og blæst.
  - Vi mangler stadig at finde frem til hestens ejer, så vi hører gerne fra den, der vågner onsdag morgen og savner to brune heste, siger vagtchef Claus Skovgaard, Syd- og Sønderjyllands Politi, til TV SYD.
  Patruljen har nu fået de 2 heste på Amtsvejen ved Nybøl ind i en indhegning. Fortsat god tur. #politidk
  
  På Amtsvejen ved Nybøl i Sønderborg kommune er der 2 brune heste, som løber ad vejen i retning mod Gråsten. Vi leder efter en ejer #politidk
  
  
  